Lazdijų rajono savivaldybė

**Lazdijų rajono savivaldybė** – administracinis-teritorinis vienetas Lietuvos pietvakariuose, Dzūkijos etnografiniame regione, pasienyje su Lenkija ir Baltarusija. Centras – Lazdijai.

## Geografija

Savivaldybės teritoriją kerta Kazlų Rūdos–Suvalkų ir Šeštokų–Alytaus geležinkeliai, Alytaus–Seinų, Kalvarijos–Veisiejų plentai. Yra Šeštokų ir Mockavos geležinkelio stotys. Rytiniu rajono pakraščiu teka Nemunas, per rajoną – jo intakai Baltoji Ančia, Seira. Telkšo 152 Lazdijų rajono ežerai (didžiausi – Dusia, Metelys, Seirijis, Galstas), 5 tvenkiniai (didžiausi – Veisiejų, Baltosios Ančios). Didžiausias miškas – Kapčiamiesčio giria.

Didelę dalį Lazdijų rajono užima saugomos vietos: Veisiejų ir Metelių regioniniai parkai, Kalniškės kraštovaizdžio, Krakinio telmologinis, Kučiuliškių zoologinis, Kuzapiškės telmologinis draustiniai, Veisiejų, Vainežerio parkai.


Metelys1.JPG|Metelys ties Meteliais
Lazdijų rajonas Paliūnai.JPG|Kraštovaizdis ties Paliūnais
Kauknorėlis.jpg|Kapčiamiesčio giria ir Kauknorėlis


## Istorija

Rajonas sudarytas 1950 m. birželio 20 d. iš buvusios Alytaus apskrities 8 apylinkių ir buvusios Lazdijų apskrities 27 apylinkių. 1950–1953 m. priklausė Kauno sričiai. 1959 m. prijungta panaikinto Simno rajono 1 apylinkė ir dalis kitos apylinkės, Kapsuko rajono 1 apylinkė, taip pat panaikinto Veisiejų rajono teritorija. 1961 m. 2 apylinkės perduotos Varėnos rajonui.

1995 m. įsteigta Lazdijų rajono savivaldybė, pavaldi Alytaus apskričiai, vietoje apylinkių įsteigtos seniūnijos. 2000 m. Gerdašių, Leipalingio ir Ricielių kadastrinės vietovės (t. y. didžioji dalis Leipalingio seniūnijos), buvusios Lazdijų rajono pietryčiuose, perduotos naujai Druskininkų savivaldybei. 2009 m. sausio 27 d. savivaldybės tarybos nutarimu Nr. 5TS-719 įsteigta 60 seniūnaitijų. 2014 m. panaikinta Veisiejų miesto seniūnija, 2016 m. – Teizų seniūnija, 2018 m. – Šlavantų seniūnija.

|-
| 1950 m.  || 597 || || 35 apylinkės || 1 miestas (Lazdijai)
|-
| 1954 m.  || || || 15 apylinkių ||
|-
| 1959 m.   || 654 || 47 473 || 16 apylinkių || 1 miestas
|-
| 1962 m. || 1648 || || 28 apylinkės || 2 miestai (Lazdijai, Veisiejai)
|-
| 1963 m.  || || || 18 apylinkių ||
|-
| 1967 m. || 1542 || 47 200 || ||
|-
| 1970 m.  || 1500 || 45 453 || 18 apylinkių || 2 miestai
|-
| 1972 m.  || 1542 || || 18 apylinkių || 2 miestai, 7 miesteliai (Kapčiamiestis, Krosna, Leipalingis, Rudamina, Seirijai, Šeštokai, Šventežeris), 365 kaimai, 28 kaimų dalys, 4 viensėdžiai
|-
| 1976 m.  || 1542 || 40 900 || 17 apylinkių || 2 miestai, 7 miesteliai, 363 kaimai, 22 kaimų dalys, 3 viensėdžiai
|-
| 1979 m.  || || 38 702 || 14 apylinkių || 2 miestai, 393 kaimo vietovės
|-
| 1985 m.  || 1542 || || 14 apylinkių || 2 miestai, 7 miesteliai, 376 kaimai, 3 viensėdžiai
|-
| 1989 m.  || 1541 || 33 418 || 13 apylinkių || 2 miestai, 389 kaimo vietovės
|-
| 2001 m.  || 1309 || 27 129 || 12 kaimo seniūnijų || 2 miestai, 6 miesteliai (Kapčiamiestis, Krosna, Rudamina, Seirijai, Šeštokai, Šventežeris), 333 kaimai, 17 kaimų dalių 
|-
| 2009 m.  || || || 14 seniūnijų ir 60 seniūnaitijų || 2 miestai, 6 miesteliai, 334 kaimai 
|-
| 2011 m.  || || 22 455 || 14 seniūnijų || 2 miestai, 6 miesteliai, 332 kaimai 
|-
| 2016 m.  || || || 12 seniūnijų || 2 miestai, 6 miesteliai, 334 kaimai 
|-
| 2020 m.  || || || 11 seniūnijų || 342 gyvenvietės, tarp jų – 2 miestai, 6 miesteliai, 8 herbinės gyvenvietės 
|-
| 2021 m.  || || 18 247 || 11 seniūnijų || 2 miestai, 6 miesteliai, 291 kaimas 
|}

## Gyventojai

2020 m. pradžioje savivaldybė gyveno 18 324 gyventojai.

### Tautinė sudėtis

### Religinė sudėtis
* Romos katalikai – 92,3 %
* stačiatikiai – 0,3 %
* sentikiai – 0,3 %
* kiti – 0,4 %
* netikintys arba nenurodė – 6,7 %

## Gyvenvietės

Savivaldybės teritorijoje yra:
* 2 miestai – Lazdijai ir Veisiejai;
* 6 miesteliai – Kapčiamiestis, Krosna, Rudamina, Seirijai, Šeštokai ir Šventežeris;
* 350 kaimų.

Didžiausios gyvenvietės (2021 m.):
# Lazdijai – 4016
# Veisiejai – 1141
# Seirijai – 679
# Šeštokai – 516
# Kapčiamiestis – 478
# Lazdijai (kaimas) – 447
# Kailiniai – 403
# Šventežeris – 262
# Krosna – 244
# Miškiniai – 227

## Administracija

Atstovaujamoji valdžia – Lazdijų rajono savivaldybės taryba, vykdomoji valdžia – Lazdijų rajono savivaldybės administracija.

### Seniūnijos

Savivaldybėje yra 11 seniūnijų. Seniūnijų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

## Švietimas
### Profesinės mokyklos
Veisiejų technologijos ir verslo mokykla

### Gimnazijos
* Lazdijų Motiejaus Gustaičio gimnazija
* Veisiejų Sigito Gedos Gimnazija
* Seirijų Antano Žmuidzinavičiaus gimnazija

### Pagrindinės mokyklos
* Šeštokų mokykla
* Šventežerio mokykla

### Kitos ugdymo įstaigos ir bibliotekos
* Lazdijų mokykla-darželis „Vyturėlis“
* Lazdijų mokykla-darželis „Kregždutė“
* Lazdijų Motiejaus Gustaičio gimnazijos Aštriosios Kirsnos pagrindinio ugdymo skyrius
* Lazdijų Motiejaus Gustaičio gimnazijos Krosnos pagrindinio ugdymo skyrius
* Lazdijų Motiejaus Gustaičio gimnazijos Kučiūnų pagrindinio ugdymo skyrius
* Lazdijų Motiejaus Gustaičio gimnazijos Krosnos ikimokyklinio ugdymo skyrius
* Lazdijų Motiejaus Gustaičio gimnazijos Šeštokų vidurinio ugdymo skyrius
* Lazdijų r. Veisiejų Sigito Gedos gimnazijos Ikimokyklinio ugdymo skyrius
* Lazdijų r. Veisiejų Sigito Gedos gimnazijos Kapčiamiesčio Emilijos Pliaterytės pagrindinio ugdymo skyrius
* Lazdijų r. Seirijų Antano Žmuidzinavičiaus gimnazijos Ikimokyklinio ugdymo skyrius
* Lazdijų meno mokykla
* VšĮ Lazdijų sporto centras
* VšĮ Lazdijų švietimo centras
* Lazdijų biblioteka

## Kultūra ir menas

Viešajai įstaigai „Lazdijų kultūros centras“ priklauso trys kultūros namai ir 13 laisvalaikio salių. Juose vyksta kultūros, meno ir laisvalaikio renginiai, veikia kultūros ir meno mėgėjų kolektyvai.

Kasmet rengiama „Pasienio fiesta“, kurios metu vyksta šokių kolektyvų pasirodymai, parodos.

Muziejai:
* Lazdijų krašto muziejus
* Motiejaus Gustaičio memorialinis namas-muziejus
* Etnografinė Prano Dzūko sodyba
* Laisvės kovų muziejus
* Kapčiamiesčio Emilijos Pliaterytės muziejus
* Veisiejų krašto muziejus
* D. Mazurkevičiaus akmenų muziejus „Jotvingių kiemas“
* Antano Žmuidzinavičiaus vid. m-klos muziejus
* Juozo Zdebskio muziejus

## Turizmo objektai

Urbanistikos paminklas – Veisiejų miestelio istorinis centras. Vasaros metu Veisiejuose veikia grojantis fontanas.

Dvarų paveldas:
* Aštriosios Kirsnos dvaro sodyba
* Rudaminos dvaro sodybos fragmentai
* Veisiejų dvaro fligelis su parku
* Būdviečio dvaro sodyba ir svirnas

## Šaltiniai

* Lazdijų rajono savivaldybės gyventojai ir būstai: LR gyventojų ir būstų 2001 m. visuotinio surašymo rezultatai. – Vilnius: Statistikos departamentas, 2004. – 61 p. – ISBN 9955-588-17-9
* Žemdirbystės Lazdijų krašte metraštis (sud. Antanas Pupienis). – Kaunas: Judex, 2007. – 118 p. : iliustr. – ISBN 978-9955-581-90-1

## Nuorodos

* Savivaldybės svetainė 
* Lazdijų krašto informacinis portalas